हम नंबर एक के पैसे से चुनाव लड़ेंगे और जीतेंगे. जनता ईमानदारी का पैसा दे रही है. ये नेता लोग तो उद्योगपतियों से पैसा ले कर चुनाव लड़ते हैं. चुनाव जीत जाते हैं तो उद्योगपति आ कर इन के कान उमेठते हैं कि पैसे दिए थे अब बिजली के दाम बढ़ाओ. लेकिन हम जनता के पैसे से चुनाव लड़ रहे हैं. जनता आ कर चुनाव के बाद हमारे कान उमेठेगी. हमारी जवाबदेही जनता के प्रति होगी जबकि इन की जवाबदेही बड़े उद्योगघरानों के प्रति होती है. जनता ही हमारी प्रमुख रणनीतिकार है.